Det nye Klettkrysset og E6 Trondheim–Melhus ble tatt i bruk i november–desember 2018. Det viste seg at krysset var underdimensjonert slik at det dannet seg kø på E6, i 100-sonen, for trafikk som skulle svinge av til E39 i ettermiddagsrushet, og særlig fredag ettermiddag. Krysset ble deretter bygd om på nytt slik at det ble to felt gjennom krysset i retning E39 og et eget filterfelt utenom rundkjøringa for trafikk til FV707. Det ble også satt opp skilt: «Ved kø bruk begge feltene». Det ombygde krysset ble åpnet 20. oktober 2022.